Svartsýnistal náttúruverndarsinna.

Ég hef nú talið mig náttúruverndarsinna, því ég vill að það sé gengið
vel um landið mitt.
Annan kost hefði ég talið betri, en álver á Bakka við Húsavík,
hefði hann verið í boði, hann er bara ekki í boði hefur ekki verið fundinn
upp enn þá.
Þeir sem eru að tala um eitthvað annað sé hægt að gera
til að skapa atvinnu, sem hefur farið þverandi síðastliðin 25 ár eða svo
geta reynt að finna þetta annað næstu 25 árin, en þangað til vill ég fá álver,
Það skapar atvinnu, og þar af leiðandi bjartsýni, stöðuleika og samstarf um
allt mögulegt hér norðan heiða.
Þó svo að talan breytist úr 250 þúsund tonnum í 346 þúsund tonn,
þarf ekki að virkja Skjálfandafljót eða Jökulsárnar á norðurlandi.
Það er aldeilis orkan sem sumir halda að við þurfum í eitt álver.
Talið er að næg orka fáist með virkjun jarðvarma, nú ef ekki þá
kaupa þeir bara orku frá Kárahnjúka-virkjun,
eiga þeir ekki nægilega orku afgangs, bara spyr.

Byggist þetta tal allt um virkjanir upp á hræðsluáróðri, eða hvað?
Smá vísa.
Visku máttu af þér gefa
veitir ekki af því hér,
talin ljóska ekki að efa
spjótin hrannast öll að mér.
Góðar stundir.

Fyrri ummæli:
Ágæta unga kona.

Hefur þér nokkurntíman dottið í hug hvernig því blessaða fólki líður sem ekki getur komið sér upp álverum?

Hefur þér nokkurntíman dottið í hug að spyrja af hverju Alcoa borgar fyrir flutning á súráli á skipum til Íslands og borgar svo fyrir flutning á álinu til baka? Eða heldurðu kannski að virkjanleg fallvötn finnist hvergi nær markaðnum en hér og þar með kostnaðarminni flutningi?

Hefur þér aldrei dottið í hug að það sé verið að nota okkur?

Er það ekki frekar snautleg tilfinning að vita að maður sé notaður?

Hefur þér aldrei dottið í hug að það sé niðurlægjandi fyrir forna þingeyska stoltið að liggja á hnjánum fyrir erlendum gróðapungum?

Ætli Sigurður Jónsson frá Arnarvatni og allir þeir aðrir andans risar sem þetta fagra hérað fóstraði hefðu trúað þessu ef einhver hefði spáð? -Hefði spáð því að þegar draumurinn um almenna menntun og bættar samgöngur hefði ræst, þá stæðu Þingeyingar örbjarga uppi og vældu: "En á hverju eigum við nú að lifa?"

Í guðs bænum ekki svara þessu með því að ég sé kaffihúsasötrari á 101 svæðinu og hafi aldrei dýft hendi í kalt vatn. Ég er nefnilega nokkrum árum eldri en þú og hef þurft að hafa þó nokkuð fyrir lífinu með vinnu bæð á sjó og landi,-já bara andskoti erfiðri vinnu oft og tíðum.

Nú á andinn óðul sín

í álveri sem reis við Bakka!

Enginn veit hvað átt hefur fyrr en misst hefur.

Ummæli:
Hér eru góðar og þarfar umræður í gangi. Sem Þingeyingur treysti ég heimamönnum fyrir þessari ákvörðun, ég bý ekki lengur fyrir norðan. Enga hef ég þó þekkt sem eru trúrri náttúru landsins en mínir heimamenn, nema ef til jafns skildi. Öll erum við elsk að landi okkar og viljum því sem besta umgengni, er það ekki?? alltaf eru þó til undantekningar þar eins og annarsstaðar. Ég veit ekki hvað þeir hefðu gert mínir öldnu frændur í Mývatnssveit og víðar hefðu þeim boðist slík atvinnutækifæri fyrir 80 árum eða skemur. Held samt að menn hefðu gleypt við tækifærinu. Ekki er gott að láta nota sig, satt er það en er þetta ekki víða í mannlífinu, notar einn annan og svo finnst jafnvel báðum að þeir haf haft sigur. Kær kveðja Milla mín og ég vona að vel rætist úr vinnumálum, vil síður sjá Skjálfandafljót virkjað, en ég ræð víst engu.

Verkefni: Særandi eða ekki
Merking: Ekki særandi